דניאל ריקארדו

דניאל ג'וזף ריקארדו (באנגלית: Daniel Joseph Ricciardo, נהגה כריקארדו; נולד ב-1 ביולי 1989) הוא נהג מרוצים אוסטרלי שהתחרה במשך 15 עונות באליפות הפורמולה 1. בשנת 2009 זכה באליפות בריטניה בפורמולה 3. ריקארדו נודע בשל אישיותו הססגונית ובעל אופי בדרני במיוחד. מכונה "גירית הדבש" ("the honey badger"). ריקארדו נולד בפרת', אוסטרליה המערבית ובגיל תשע החל להתחרות בקארטינג. בשנת 2005 החל להתחרות בסבב הפורמולה פורד של אוסטרליה המערבית וסיים את העונה במקום השמיני. שנה לאחר מכן זכה במלגה להשתתפות בסבב הפורמולה ב.מ.וו אסיה במסגרת קבוצת אירואסיה מוטורספורט. בעונת הבכורה שלו בסבב השיג שני ניצחונות ופול פוזישן ואת העונה סיים במקום השלישי. במהלך שנת 2007 עבר להתחרות בפורמולה רנו והתחרה במקביל גם בסבב האירופאי (4 מרוצים) וגם בסבב האיטלקי (14 מרוצים). שנה לאחר מכן המשיך להתחרות בסבב האירופאי ובמקביל התחרה בסבב המערב-אירופאי. במהלך עונת 2008 ערך את הופעה הבכורה בפורמולה 3, כשהשתתף במרוץ בנורבורגרינג במסגרת סבב האליפות האירופאי. שנה לאחר מכן הצטרף לאליפות בריטניה בפורמולה 3, הוא ניצח שישה מרוצים והשיג מספר זהה של פודיומים וזכה בתואר האליפות. לאחר הזכייה באליפות עשה עוד צעד בדרך לקטגוריה הבכירה ועבר להתחרות בקבוצת Tech1 הצרפתית בסבב הפורמולה רנו 3.5. בעונת הבכורה רשם שמונה זינוקים מהפול פוזישן וארבעה ניצחונות. אל המרוץ האחרון בעונה הגיע בשוויון נקודות עם מיכאל אלשין הרוסי במקום הראשון. במרוץ עצמו סיים במקום השלישי, מקום אחד אחרי אלשין, שזכה בתואר בסופו של דבר. לקראת עונת 2011 נשאר בסבב, אך עבר להתחרות בקבוצת ISR הצ'כית. בעונה זאת לא הצליח לשחזר את ההצלחה מהעונה הראשונה, השיג רק ניצחון בודד וסיים במקום החמישי, בפער של כמעט מאה נקודות מהמקום הראשון. בדצמבר 2009 ערך ריקארדו את נסיעת הבכורה שלו ברכב פורמולה 1 כשלקח חלק במבחנים שעשתה קבוצת רד בול לנהגים צעירים במסלול בחרס. ביום השלישי והאחרון לאימונים קבע את הזמן הטוב ביותר, בפער של יותר משנייה מהמקום השני. הישגים במבחנים הובילו את רד בול למנות את ריקארדו לנהג מחליף בקבוצה לצידו של ברנדון הארטלי. בנובמבר 2010 נבחר ריקארדו לייצג את רד בול במבחנים שנערכו לנהגים צעירים במסלול באבו דאבי. במבחנים הצליח לקבוע את שוב את הזמן הטוב ביותר, זמן שהיה מהיר ב-1.3 שניות מהזמן שקבע סבסטיאן פטל מוקדם יותר באותו שבוע. שבוע וחצי לאחר מכן מונה לנהג המחליף בקבוצת טורו רוסו. ב-30 ביוני 2011 הוחתם בקבוצת HRT כמחליפו של נריין קרת'יקיין. הופעת הבכורה שלו באליפות התקיימה עשרה ימים מאוחר יותר בגרנד פרי בריטניה אותו סיים במקום האחרון. במהלך העונה השתתף בעשרה מרוצים, מתוכם סיים שמונה, אך בכולם היה בין האחרונים ולא הצליח לצבור נקודות. לקראת עונת 2012 חזר ריקארדו לקבוצת טורו רוסו, הפעם כאחד משני הנהגים המובילים בקבוצה. במרוץ פתיחת העונה סיים במקום התשיעי וצבר נקודות אליפות ראשונות בקריירה. במהלך העונה סיים עוד שלוש פעמים במקום התשיעי ופעמיים במקום העשירי וסיים את העונה במקום השמונה עשרה כשלזכותו עשר נקודות. בסיום העונה הוחתם לעונה נוספת, במהלכה הצליח להכפיל את מאזן הנקודות שצבר וסיים במקום הארבע עשרה בטבלת הנהגים. בסיום עונת 2013 הודיע מארק ובר, נהגה של קבוצת רד בול בשבע העונות האחרונות, על פרישה מהאליפות וריקארדו נקרא למלא את מקומו. עונת הבכורה בקבוצה האוסטרית הייתה מוצלחת מאוד - במרוץ פתיחת העונה זינק מהמקום השני, מקום עליו הצליח לשמור לאורך כל המרוץ, אך בסופו של דבר התוצאה נפסלה עקב שימוש ביותר דלק מהמותר. אחרי שישה מרוצים, שבכולם ניצחו נהגי קבוצת מרצדס, קטע ריקארדו את הרצף בגרנד פרי הקנדי לאחר שרשם ניצחון בכורה באליפות. בהמשך העונה הצליח לנצח את נהגי מרצדס פעמיים רצופות בהונגריה ובלגיה והיה לנהג היחיד שמנצח מרוץ במהלך העונה מלבד נהגי הקבוצה הגרמנית. את העונה סיים במקום השלישי, כשלזכותו 238 נקודות. בפברואר 2015 השתתף כאורח בתוכנית טופ גיר וקבע את הזמן הטוב ביותר להקפת מסלול שקבע נהג פורמולה 1 בתולדות התוכנית. בעונת 2015 לא הצליח לשחזר את ההצלחה של העונה הקודמת ולאוך כל העונה הצליח להשיג רק שני פודיומים, לעומת שמונה בעונה הקודמת, ללא אף ניצחון. את העונה סיים במקום השמיני, מקום אחד מתחת לדניאיל קוויט, חברו לקבוצה. בפתיחת עונת 2016 שב להציג יכולת טובה, בגרנד פרי מונקו ניצח במקצה הדירוג וזינק לראשונה מהפול פוזישן. בתשעה מתוך עשרת המרוצים הראשונים בעונה צבר נקודות ומאזנו עמד על מאה נקודות, יותר ממה שהשיג לאורך כל העונה שעברה. קצב צבירת הנקודות התגבר ובחמשת המרוצים הבאים הגיע ארבע פעמים לפודיום ובגרנד פרי מלזיה ניצל פרישה מוקדמת של המילטון ורשם ניצחון. צבירת הנקודות נמשכה כשבארצות הברית ובמקסיקו סיים פעמיים במקום השלישי. בפעם השנייה בשלוש עונות סיים במקום השלישי אחרי צמד נהגי קבוצת מרצדס. ריקארדו השיג רצף של חמישה פודיומים במחצית הראשונה של עונת 2017, כולל ניצחון בגרנד פרי אזרבייג'ן אליו זינק מהמקום העשירי. בהמשך העונה הגיע עוד ארבע פעמים לפודיום, אך פרישה בשלושה מתוך ארבעת המרוצים האחרונים בעונה הורידה אותו בדירוג למקום החמישי בסיום העונה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ביולי השתתף במבחני הצמיגים שערכו פירלי במסלול סילברסטון כשהוא נוהג במכונית ה-RB19 של קבוצת רד בול. במהלך היום הודיעה קבוצת אלפאטאורי על שחרורו של ניק דה פריס, נהג הקבוצה, לאחר עשרה מרוצים ועל החתמתו של ריקארדו כמחליף עד לסיום העונה. באימון השני לקראת גרנד פרי הולנד, המרוץ השלישי מאז חזרתו לקבוצה, שבר את שורש כף היד ולא יכול היה להמשיך להתחרות. את מקומו במרוץ תפס ליאם לוסון. ריקארדו שב למסלול בגרנד פרי ארצות הברית, לאחר שהחמיץ חמישה מרוצים. בגרנד פרי מקסיקו סיים במקום השביעי וצבר את הנקודות היחידות שלו בעונה, בסיומה דורג במקום ה-17. בספטמבר, כשנותרו עוד 6 מרוצים לסיום העונה הודיעה הקבוצה על עזיבתו המיידית של ריקארדו, שהוחלף על ידי ליאם לוסון תוצאה בכתב מודגש מסמלת זינוק מפול פוזישן תוצאה בכתב מוטה מסמלת את זמן ההקפה המהירה תוצאה בכתב מוקטן מציינת את המקום אליו הגיע הנהג במרוץ הספרינט בשל תנאי מזג האוויר המרוץ הופסק לאחר 2 הקפות. הוענקו רק מחצית מהנקודות העונה טרם הסתיימה מדיה וקבצים בנושא דניאל ריקארדו בוויקישיתוף אתר האינטרנט הרשמי של דניאל ריקארדו (באנגלית) דניאל ריקארדו, ברשת החברתית פייסבוק דניאל ריקארדו, ברשת החברתית אקס (טוויטר) דניאל ריקארדו, ברשת החברתית אינסטגרם דניאל ריקארדו, סרטונים בערוץ היוטיוב דניאל ריקארדו, באתר DriverDB לנהגי מרוצים Red Bull to give Ricciardo first F1 test, Autosport.com, 9 November 2009 Ricciardo ends Jerez test on top, Autosport, 3 December 2009 Ricciardo, Hartley are Red Bull reserves, Autosport, 26 January 2010 Ricciardo dominates rookie testing, Autosport, 17 November 2010 Ricciardo gets STR Friday practice role, Autosport, 26 November 2010 Hispania confirms Daniel Ricciardo will race for it from Silverstone, Autosport, 20 June 2011 Ricciardo, Vergne to race for Toro Rosso in 2012 Formula 1 season, Autosport, 14 December 2011 Ricciardo and Vergne get another year, ausmotive, 1 November 2011 Red Bull pick Daniel Ricciardo to partner Sebastian Vettel in 2014 F1, The Guardian, 2 September 2013 בלאגן ברד בול: הפודיום של דניאל ריקרדו נפסל, באתר ערוץ הספורט, 16 במרץ 2014 אלי שאולי, פורמולה 1, קנדה: ריקארדו עצר את מרצדס במרוץ מטורף, אוטו, 9 ביוני 2014 אלי שאולי, פורמולה 1, בלגיה: שניים רבים, ריקארדו זוכה, אוטו, 25 באוגוסט 2014 פורמולה 1: דניאל ריקיארדו יזנק מהפול פוזישן במונטה קרלו, באתר וואלה, 28 במאי 2016 פורמולה 1: ריקרדו ניצח במאלזיה, רוזברג הגדיל את הפער מהמילטון, באתר וואלה, 2 באוקטובר 2016 דניאל ריקארדו ניצח בגרנד פרי באקו, באתר וואלה, 25 ביוני 2017 Ricciardo to replace De Vries at AlphaTauri from the Hungarian Grand Prix, Formula1.com, 11 July 2023 Ricciardo to be replaced by Lawson for remainder of Dutch GP weekend after breaking hand, Formula1.com, 25 August 2023 Lawson to replace Ricciardo at RB for remainder of the season, Formula1.com, 26 September 2024